Profi arckezelés otthonra: VelGaaf Africa Mask – skinlatte
A karantén, a stressz és a sok védőmaszkozás miatt sokat romlott a bőröm állapota, különösen az állam környékén, a maszk hatására azonban már egy használattal is drámaian enyhültek a tünetek.
Az Africa Mask mindenre jó, amitől minél
előbb meg szeretnél szabadulni:
hegekre,
striákra,
mély ráncokra,
pigmentfoltokra.
Készülj fel, ugyanis olyan sima és selymes bőrt hagy maga után, mintha szó szerint bársony fedné az arcodat.
Sajnos rendkívül addiktív… a használata után egész másképp fogsz az arcmaszkokra tekinteni. (Emlékszem, amikor először ettem Párizsban Ladurée macaront… utána már nehéz a sarki cuki macaronjára azt mondani, hogy jó. Na ez a maszk is pont ilyen.)
A formulája illatmentes, a textúrája pépes, mégis habszerű agyagmaszkra emlékeztet. 30 perc után kell lemosni, de addigra teljesen megszárad és egyébként le is pereg, ha nem vigyázol. Vékonyan is elég felkenni – az is jó, ha csak a problémás területekre megy – így is kellően hatékony. Heti 2x-i használat az ideális, de természetesen már az is szuper, ha hetente, kéthetente megleped vele a bőrödet.
Nem olcsó, 30 000 Ft körüli árban van, de hatékony, és gazdaságos. Ez nem egy arclemosó vagy egy hidratálókrém (ezekre teljesen felesleges komoly összegeket kiadni), hanem egy profi arcmaszk. Fogd fel úgy, hogy egy tubus Africa Mask min. 40 professzionális otthoni arckezelésre elég. Nem kell GlamGlow féle agyonhype-olt maszkokra sem költeni…inkább költs egyszer többet valami jóra, mint egyfolytában hatékonytalan melléfogásokra – ugyanott fogsz tartani, csak míg az előbbi látványosan javít a bőröd állapotán, utóbbi csak a pénztárcádon könnyít.
Egy szó, mint száz: nekem működött, és az is önmagáért beszél, hogy a legjobb kozmetikusmesterek is ódákat zengenek róla.
Több helyről is meg tudod rendelni – a Vintage Beauty honlapján szerintem tök jó árban van: https://vintagebeauty.hu/termek/africa-mask/
A poszt nem fizetett hirdetés, úgyhogy remélem, Márk te is olvasod, mert ezt kérem karácsonyra!
KategóriákCSODASZER KEZELÉSEK MASZKOK NATÚR PROBLÉMÁS BŐR
Címkékarcmaszkarcpakolásvelgaaf africa maskvelgraaf